Marjovo rajoon
Marjovo rajoon on haldus- ja omavalitsusüksus (munitsipaalringkond (varem munitsipaalrajoon)) Venemaal Novgorodi oblasti lõunaosas. Piirneb kagus Tveri oblastiga. Rajoonis oli 2020. aastani 6 külaasundust (esmatasandi omavalitsusüksust). Rajoonis on 139 asulat. Pindalast moodustab mets 1361,5 km², põllumajandusmaa 230,7 km² ja sood 142 km². Peamised majandusharud on põllumajandus ja puidutööstus. Rajoonis on 229,94 km maanteid, millest 101,29 on asfaltkattega.